شه‌فه‌ق نيوز/ ئمڕوو زه‌ويه‌له‌رزه‌يگ له‌ شار به‌سره‌ له‌ پاين باشوور عراق روێداو مه‌ردميش هس وه‌ هيزه‌گه‌ى كردنه‌.
شايه‌تحاڵه‌يل ئه‌را شه‌فه‌ق نيوز وتن: ئه‌و زه‌ويه‌له‌رزه‌ ده‌مه‌و شه‌وه‌كى ئمڕوو له‌ شار به‌سره‌ روێداگه‌و ته‌نانه‌ت مه‌ردم پاريزگاى ميسانيش هس وه‌پى كردنه‌.
جى باسه‌، يه‌يش له‌وه‌ختيگه‌ هووكاره‌يل ره‌سانن كوه‌يتى بڵاويه‌و كردن زه‌ويه‌له‌رزه‌ى قايميگ له‌ وڵاته‌گه‌يان روێداگه‌و هيزه‌گه‌ى ره‌سيه‌سه‌ 5,7 پله‌ى ريخته‌ر.
